Resep: Warmsjokolade - Maroela Media
Warmsjokolade (Foto: Lapa-uitgewers)
“Toe ek hierdie resep met ‘n vriend gedeel het, het hy vir my gesê: ‘Wow, dit klink superlekker, maar dit het nogal heelwat bestanddele. My warmsjokolade bevat net twee bestanddele: ’n Peppermint Crisp-sjokolade en ’n koppie room.’ H’m. Ja, buddy, jy dink dit bevat net twee bestanddele, maar in werklikheid bevat dit meer as 16, waaronder meer as drie daarvan laboratoriumkodes het en ek vyf daarvan nie eens kan uitspreek nie. Plus, ’n koppie van joune bevat sowat 33 g suiker, maar ŉ koppie van myne net sowat 4 g. Genoeg gepraat en gestry, kom geniet ŉ koppie skuldvrye, regte, egte warmsjokolade!” skryf Armand Aucamp in sy resepteboek, Armand kook kaal.
500 ml onversoete amandelmelk of volroommelk
½ blik (200 ml) klappermelk
40 g donkersjokolade (85% of 90%)
2 e rou kakaopoeier
l e heuning of erythritol (opsioneel)
Plaas die amandel- en klappermelk en die vanieljegeursel in ’n pot oor matige hitte totdat dit net warm begin raak. Dit moenie kook nie.
Voeg die donkersjokolade by en roer totdat alles gesmelt het.
Voeg die kakao by en gebruik ŉ vurk of eierklitser om dit te klits sodat daar geen klontjies oorbly nie.
Proe aan die melk of dit soet genoeg is. Indien nie, voeg die opsionele heuning of erythritol by.
Bedien in bekers wat jou aan jou kinderdae laat dink.
Heavenly · 5 maande gelede
Shoe maar daai is mooi bekers !! En dit laat die warmsjokolade nog lekkerder lyk!